cyanic-selkie/wikianc huggingface dataset:
Jugoslavian hajoamissodat
YK
Bosnian sodassa länsivallat alkoivat salaa tukea Kroatiaa sekä Bosnian kroaatteja ja bosniakkeja, koska pelkäsivät Venäjän laajentavan vaikutusvaltaansa alueella serbien tuella. Tämä johtikin serbien romahdukseen Kroatiassa ja Bosniassa kesällä 1995 ja rauhaan. Kosovossa käytiin lyhyt sota vuonna 1999, kun serbien vaino albaaneja kohtaan kiihtyi. Bosniassa ja Kroatiassa kuoli ehkä noin 300 000, ja 60 000 naista ja lasta raiskattiin sekä pari miljoonaa karkotettiin kodeistaan.
Erik Lyly
Erik Edward Lyly (5. elokuuta 1914 Loimaa – 5. helmikuuta 1990 Haaparanta, Ruotsi ) oli suomalainen sotilaslentäjä ja hävittäjä-ässä. Hän saavutti sotien aikana kaikkiaan kahdeksan virallisesti hyväksyttyä ilmavoittoa. Hän lensi Ilmavoimien menestyksekkäimmissä hävittäjälentolaivueissa 24 ja 34, usein lentomestari Ilmari Juutilaisen parina. Sotilasarvoltaan Lyly oli ylikersantti.
Nuoruus
Lylyn nuoruutta leimasi 1930-luvun lama-aika. Varusmiespalveluksensa hän suoritti Ilmailukoulussa lentomekaanikkona (1932–1933). Sittemmin hän työskenteli muun muassa Suomen Etelä-Amerikan linjalla S/S Frej höyrylaivan konemiehenä vuosina 1933–1934.
Erik Lyly työskenteli Petsamossa monessa eri tehtävässä ja ammatissa, muun muassa konemestarina kalastusaluksella Jäämerellä vuonna 1935. Tämän jälkeen hän toimi taksiautoilijana Liinahamarissa vuosina 1936–1937.
Erik Lyly avioitui Sisko Sepin (s. 1920 Kauhajoki) kanssa.
Talvisota
Puolustusvoimat toteutti ylimääräiset kertausharjoitukset syksyllä 1939 ja Erik Lyly kutsuttiin kertaamaan lokakuussa 1939 auton- ja moottoripyöränkuljettajan tehtävissä. Sodan syttyessä 30. marraskuuta 1939 hänet sijoitettiin kuitenkin Osasto Pennaseen (OsP)  sen konekivääriryhmän johtajaksi. Konekivääriryhmät alistettiin jalkaväkikomppanioille. Ryhmä kävi taistelua Petsamossa vaikeissa oloissa, heikosti toimivan huollon tukemana. Raskaan viivytystaistelun aikana vetäydyttiin rajalta aina Nautsijoki-linjalle, johon vihollinen lopulta pysäytettiin ja sota muuttui asemasodaksi, aina 13. maaliskuuta 1940 tulleeseen rauhansopimukseen asti.
Välirauha
Jo ennen Talvisodan rauhansopimusta Erik Lyly komennettiin Aliupseeriohjaajakurssille Kauhavan Ilmasotakouluun. Hän sai ohjaajan koulutuksen Aliupseeriohjaajakurssi 10:llä 9. toukokuuta – 11. heinäkuuta 1940 muun muassa Letov Š-18-, VL Viima-, VL Sääski-, Focke-Wulf Fw 44 Stieglitz- ja VL Tuisku-kalustolla.
Kurssin jälkeen hän oli Tampereella Valtion Lentokonetehtaan tarkastajana elokuusta 1940 maaliskuuhun 1941.
Jatkosota
Tammikuusta 1942 Lyly lensi Brewster B-239 -hävittäjällä. Varsinaista nimikkokonetta ei aloittelevalla pilotilla ollut, mutta eniten hän lensi BW-374 llä, jolla hän ampui alas kaksi viholliskonetta. Hän lensi usein lentomestari Juutilaisen parina.
Lyly osallistui myös Messerschmitt Bf 109 G2 –hävittäjien hakulentoihin Saksasta. Keväällä 1944 laivueen ja lentueen Bf-109 G2-kalusto korvattiin uusilla G6-tyypin koneilla, joiden aseistus oli parempi. Bf 109-tyypeillä hän saavutti kuusi vahvistettua ilmavoittoa. Kaikkiaan hän suoritti 411 taistelulentoa, joissa hän sai kahdeksan vahvistettua ilmavoittoa
Erik Lyly ei haavoittunut eikä joutunut hyppäämään laskuvarjolla kertaakaan sodan aikana. Vakavimpia sattumuksia oli mahalasku 10. syyskuuta 1943 Jäppilän kentälle (MT-207) moottorihäiriön takia.
Lyly ylennettiin jatkosodan aikana lokakuussa 1941 alikersantiksi, tammikuussa 1942 kersantiksi ja huhtikuussa 1944 ylikersantiksi.
Sodan jälkeen
Lyly perusti lentoliikenneyritys Lentokuljetus Oy:n, yhdessä sodanajan mekaanikkojensa kanssa. Yhtiölle hankittiin kalustoksi Karhumäki Karhu 48B -kone, joita valmistettiin vain kaksi kappaletta (OH-VKK ja OH-VKL). Hänet ylennettiin sodan jälkeen reservissä vääpeliksi.
Lyly kuului Pilvenveikot-yhdistykseen. Hän osallistui jääratakisaan Renault Dauphine-Gordinilla 1963 ja 1964.
Kunnianosoitukset ja ansiomerkit
Erik Lylylle myönnettiin muun muassa seuraavat kunnianosoitukset :
Bonava
Bonavan nimi tulee ruotsin kielen sanoista "Bo" eli asuminen ja ”Nav” eli keskipiste.
Derek Fisher
Derek Lamar Fisher (s. 9. elokuuta 1974 Little Rock, Arkansas) on yhdysvaltalainen koripallovalmentaja ja pelaajauransa päättänyt koripalloilija, pelipaikaltaan pelintekijä. Hän pelasi ammattilaisena NBA:ssa vuosina 1996–2014.
Fisherin varasi NBA:han vuoden 1996 varaustilaisuudessa 24. vuorolla Los Angeles Lakers, jonka lisäksi Fisher edusti pelaajana Golden State Warriorsia, Utah Jazzia, Oklahoma City Thunderia ja Dallas Mavericksia. Yliopistotasolla hän pelasi vuosina 1992–1996 Arkansasin yliopiston joukkueessa, Arkansas Razorbacksissä.
Pelintekijänä pelannut Fisher voitti Lakersia edustaen yhteensä viisi NBA:n mestaruutta kausina 1999–2000, 2000–2001, 2001–2002, 2008–2009 ja 2009–2010.
Fisher lopetti pelaajauransa kevään 2014 jälkeen. Pudotuspeleistä pudonnut New York Knicks erotti valmentajansa ja nimitti Fisherin uudeksi päävalmentajakseen. Fisher erotettiin toimestaan helmikuussa 2016.
Kesällä 2016 Fisher vihjaili paluuaikeistaan NBA-kentille, tällä kertaa pelaajana.
Mustaniskatiira
pienoiskuva|left|Sterna sumatrana Mustaniskatiira (Sterna sumatrana) on Etelä- ja Kaakkois-Aasiassa sekä Oseaniassa elävä tiira. Sen elinympäristö käsittää Intian valtameren saaristot Malediiveiltä Andamaaneille ja Nikobaareille, ja sieltä itään Japanin eteläisille saarille, Filippiineille, Malakan niemimaalle, Indonesiaan, Papua-Uuteen-Guineaan, Australian koillis- ja itäosiin, sekä joillekin Tyynenmeren saarille, mukaan lukien Yap, Marshallsaaret, Ponape ja Mikronesia. Se pesii myös todennäköisesti, tai on ainakin pesinyt, Bangladeshissä, Bengalissa ja Etelä-Myanmarissa. Siitä tunnetaan kaksi alalajia. Stamford Raffles kuvaili lajin holotyypin Sumatralta 1822.
Jesse Uronen
Seuraura
Uronen on Jokereiden kasvatti. Hän aloitti jääkiekkoilun omien sanojensa mukaan 5-vuotiaana. Uronen voitti joukkueen B-nuorissa Suomenmestaruuden vuonna 2002 ja SM-hopeaa vuonna 2003. Hän oli Jokereiden paras pistemies ja maalintekijä kaudella 2001–2002 C-nuorissa ja kaudella 2002–2003 B-nuorissa. Kaudella 2004–2005 Uronen voitti koko A-nuorten SM-liigan maalipörssin ja sijoittui Lukon Ville-Vesa Vainiolan jälkeen pistepörssissä toiseksi tehoilla 36+20=56. Hänet valittiin myös A-nuorten SM-liigan arvokkaimmaksi pelaajaksi.
Kaudeksi 2005–2006 Uronen nostettiin Jokereiden SM-liigarinkiin. Hän pelasi kauden aikana yhdeksän SM-liigaottelua jääden niissä ilman tehopisteitä. Uronen pelasi miesten pelejä myös yhteensä yhdeksän Mestis-ottelun verran Kiekko-Vantaassa ja alle 20-vuotiaiden maajoukkueessa tehopistein 2+1=3. Suurimman osan kaudestaan hän pelasi kuitenkin Jokereiden A-nuorissa, joiden toiseksi paras pistemies ja maalintekijä Uronen oli tehoilla 21+20=41. Hän sijoittui A-nuorten SM-liigan maalipörssissä kolmanneksi ja jakoi pistepörssin neljännen sijan Lukon Jarkko Hattusen kanssa. Uronen oli myös Jokereiden paras pistemies ja syöttäjä kevään 2006 pudotuspeleissä tehoilla 1+5=6. Kauden 2006–2007 hän pelasi suurimmaksi osaksi lainalla Kiekko-Vantaassa ja sai tililleen vain yhden SM-liigaottelun.
Uronen oli HeKi-kautensa jälkeen vapaana agenttina lokakuuhun saakka, kunnes hän teki vuoden mittaisen sopimuksen ranskalaisen Rapaces de Gapin kanssa. Kesken kauden 2011–2012, joulukuussa 2011 Uronen siirtyi vapaana agenttina vietetyn alkukauden jälkeen Suomi-sarjassa pelanneeseen HC Keski-Uuteenmaahan. Joukkue sijoittui sarjassa toiseksi ja nousi karsintojen päätteeksi Mestikseen. Uronen voitti kuudella osumallaan karsintasarjan maalipörssin.
Kaudella 2012–2013 Uronen nousi HCK:n kapteeniksi ja hän teki Mestiksen yhden kauden piste-ennätyksensä tehoilla 16+19=35, joilla Uronen oli joukkueen paras pistemies, maalintekijä ja syöttäjä. Runkosarjan loppupuolella hän joutui noin kuukaudeksi sivuun ja palasi kaukaloihin kahteen viimeiseen karsintasarjan otteluun. Huhtikuussa 2013 Uronen teki kaksivuotisen jatkosopimuksen HCK:n kanssa. Kaudella 2013–2014 hän jatkoi HCK:ssa varakapteenina.
Syyskuussa 2014 Uronen siirtyi try-outin kautta Italian Serie A:n HC Valpelliceen oltuaan ilman sopimusta alkukauden 2014–2015. Hän sai joukkueeseen sopimuksen ja pelasi 12 ottelua tehden 15 tehopistettä, kunnes Uronen loukkaantui ja hänen sopimuksensa purettiin joulukuussa 2014. Uronen oli pitkään pelaamatta myös kaudella 2015–2016, kunnes hän siirtyi siirtotakarajalla helmikuussa 2016 loppukaudeksi II-divisioonajoukkue Kuusamon Pallo-Karhuihin vahvistamaan joukkuetta putoamiskarsintoihin. Joukkuetta vahvistivat myös kaksi muutakin SM-liigassa kiekkoilutta pelaajaa: Toni Jalo ja Vesa Kulmala. PaKa kohtasi karsinnoissa Nivala Cowboysin ja joukkue onnistui säilyttämään sarjapaikkansa otteluvoitoin 2–0. Uronen jatkaa PaKassa myös kaudella 2016–2017.
Maajoukkueura
Uronen on pelannut 19 poikien maaottelua.
Jonathan Maxwell
Jonathan Dixon Maxwell (1864, Howard County, Indiana – 8. maaliskuuta 1928, Tarrytown, New York) oli yhdysvaltalainen keksijä ja autoilun sekä ajoneuvojen valmistuksen pioneeri. Vuonna 1903 hän oli mukana perustamassa Maxwell-Briscoe -yhtiötä, josta myöhemmin muodostettiin Chrysler Corporation.
Elämäkerta
Jonathan syntyi Joseph Maxwellin ja Nancy Pattonin kuusilapsisen perheen nuorimmaisena. Hänen lapsuus- ja nuoruusajoistaan ei ole liiemmälti kirjallista tietoa. Hän on kuitenkin ollut mitä ilmeisimmin teknisesti hyvin lahjakas sekä innovatiivinen, itseoppinut mekaanikko.
Hän työskenteli n. vuoden 1894 paikkeilla Indianan Kokomossa sijaineessa polkupyöräverstaassa, jonka omistivat veljekset Elmer ja Edgar Apperson. Appersonit olivat yhdessä keksijä Elwood Haynesin kanssa suunnittelemassa ja rakentamassa yhtä Amerikan ensimmäistä moottoriajoneuvoa ja Maxwell oli mukana avustamassa. Appersonit ja Haynes perustivat vuonna 1896 ajoneuvoja valmistaneen Haynes-Apperson Companyn, joka oli Indianan ensimmäinen ajoneuvotehdas ja myös ensimmäisten joukossa Yhdysvalloissa.
Maxwell jätti Northern Companyn vuonna 1903 ja lyöttäytyi yhteen, tuolloin David Buickin kanssa yhteistyötä autojen parissa tehneen Benjamin Briscoen kanssa, ja he perustivat yhdessä Maxwell-Briscoe Motor Companyn. Jonathan teki suunnitelmat ensimmäisestä hänen omaa nimeään kantavasta autosta. Parivaljakko aloitti Maxwell-merkkisten autojen valmistamisen New Yorkin Tarrytownissa, Mobile Company of Americalta tyhjiksi jääneissä tiloissa, heinäkuussa 1904. Ensimmäisen toimintavuotensa aikana yhtiö valmisti 532 kappaletta autoja. Hinnaltaan edullinen, kaksisylinterisellä moottorilla varustettu Maxwell runabout oli Yhdysvaltain markkinoilla ensimmäinen, jossa käytettiin metallista prässättyjä koripeltejä. Benjamin Briscoe omisti veljensä Frankin kanssa metallin muotoprässäykseen erikoistuneen yhtiön. Maxwell oli myös ensimmäisiä autoja, joissa voimansiirtoon moottorilta taka-akselille käytettiin ketjuvedon sijaan kardaania. Työuransa aikana Jonathan Maxwelilla oli nimissään 19 patenttia. Vuonna 1907 yhtiölle valmistui Indianan Newcastleen uusi tehdas, josta tuli myöhemmin yksi Chryslerin päätuotantolaitoksista. Vuoteen 1908 saavuttaessa Maxwell-Briscoe Motor Company oli Fordin, Buickin ja REOn ohella yksi neljästä Yhdysvaltain suurimmasta ajoneuvovalmistajasta.
Maxwellin kaksisylinteristen tourabout-mallien ja suurempien nelisylinteristen autojen valmistus jatkui menestyksekkäänä aina vuoteen 1912 saakka, jolloin Maxwellin ja Briscoen organisoima, monta automerkkiä hallussaan pitänyt, General Motorsin vastavoimaksi luotu United States Motor Company ajautui talousvaikeuksiin. Jonathan Maxwellin ja Benjamin Briscoen tiet erkanivat, Briscoen lähtiessä valmistamaan autoja Ranskaan. Jonathan Maxwell vetäytyi U.S. Motorin johdosta ja autoteollisuuden parista vuonna 1913.
Ranskan kansalliskokouksen vaalit
Ranskan kansalliskokouksen vaalit toimitetaan periaatteessa joka viides vuosi ja niiden välityksellä valitaan edustajat kansalliskokoukseen (Assemblée Nationale).
Vaalitoimitus
Kansalliskokouksen vaalitavasta ei ole säädetty perustuslaissa samalla tavoin kuin presidentinvaalin toimittamisesta. Viidennen tasavallan perustuslain 25 artikla rajoittuu vain mainitsemaan, että tavallinen lainsäädäntö määrittelee jokaisen valitun kansalliskokouksen toimiajan, jäsenten lukumäärän, palkkiot ja vaalikelpoisuuden kriteerit. Näin äänestyksen muodollisuudet on kirjattu vaalilakiin (Code électoral).
ISO 3166-2:SL
thumb|250px|[[Sierra Leonen maakunnat.]] ISO 3166-2:SL on ISO-standardointijärjestön standardi, joka määrittää geokoodit Sierra Leonelle. ISO 3166-2:SL on ISO 3166-2 -standardin osajoukko, joka määrittää kolmen maakunnan ja yhden alueen koodit.
Koodit
Koodin ensimmäinen osa on ISO 3166-1 -standardin mukainen Sierra Leonen maakoodi ”SL”. Toinen osa on aluekohtainen kirjaintunnus.
Ranskan kansalliskokouksen vaalit
Vaalitoimitus
Kansalliskokouksen vaalit järjestetään joka viides vuosi, ellei Tasavallan presidentti hajota kansalliskokousta ja määrää pidettäväksi ennenaikaisia vaaleja. Vaaleissa on käytössä enemmistövaali, joka toteutetaan 577 vaalipiirissä, joista kustakin valitaan vain yksi kansanedustaja. Vaaleissa on käytössä yleinen ja yhtäläinen äänioikeus, ne ovat enemmistövaalit, joissa voidaan äänestää kahdella kierroksella.
Syrjäjärvi (Luhanka)
Syrjäjärvi on Keski-Suomessa Luhangalla Kesäniemen kylän lähellä sijaitseva järvi.
Ranskan kansalliskokouksen vaalit
Vaalitoimitus
Ensimmäisellä äänestyskierroksella valitsijat äänestävät yhtä ainoata ehdokastaan vaalipiirin alueella. Jos joku ehdokkaista saa ehdottoman enemmistön annetuista äänistä (50 % + 1 ääntä), sekä vähintään 25 % äänioikeutetuiksi rekisteröityneistä taakseen, (ts. äänestysprosentti on yli 50 %) hän tulee valituksi heti ensimmäisellä kierroksella.
Anna Bergendahl
Anna Henrietta Bergendahl (s. 11. joulukuuta 1991 Tukholma, Ruotsi) on ruotsalainen laulaja. Hän syntyi Tukholmassa ja kasvoi Nyköpingissä. Bergendahl otti osaa ruotsalaiseen tv-ohjelmaan Super Troupers vuonna 2004 ja neljä vuotta myöhemmin Idoliin, jossa hän sijoittui viidenneksi. Bergendahlin esikoisalbumi Yours Sincerely julkaistiin vuonna 2010. Voitettuaan vuoden 2010 Melodifestivalen-kilpailun hän edusti Ruotsia Eurovision laulukilpailussa Oslossa, muttei päässyt finaaliin.
Ranskan kansalliskokouksen vaalit
Vaalitoimitus
Jos kukaan ei saavuta ehdotonta enemmistöä annetuista äänistä, niin kahden viikon kuluttua suoritetaan vaalin toinen kierros. Kaikki ensimmäisen kierroksen ehdokkaat, jotka ovat saaneet vähintään 12,5 % kannatuksen äänioikeutettujen kokonaismäärästä vaalipiirissä, voivat jatkaa toiselle kierrokselle. Valituksi tulee se ehdokas joka on saanut eniten ääniä. Näin toisella kierroksella ei tarvita ehdotonta enemmistöä annetuista äänistä. Mikäli äänet menevät tasan, niin vanhempi kahdesta saman äänimäärän saaneesta ehdokkaasta tulee valituksi.
Syrjäjärvi (Luhanka)
Maantietoa
Järven pinta-ala on 7,3 hehtaaria, se on 650 metriä pitkä ja 200 metriä leveä. Järvellä ei ole kartan mukaan saaria. Sen rantaviivan pituus on 1,5 kilometriä.
Anna Bergendahl
Nuoruus ja ura
Bergendahl kasvoi pienessä kaupungissa Nyköpingissä lähellä Tukholmaa. Hänen vanhempansa huomasivat varhain tyttärensä rakkauden musiikkiin ja ostivat hänelle kitaran Annan ollessa kahdeksan. Bergendahl esiintyi ensimmäistä kertaa yleisölle Yorkissa 8-vuotiaana ja aloitti laulun kirjoittamisen kahta vuotta myöhemmin. Kaksitoistavuotiaana hän otti osaa ruotsalaiseen tv-ohjelmaan Super Troupers esittämällä oman versionsa Wild Cherryn kappaleesta "Play That Funky Music".
Ranskan kansalliskokouksen vaalit
Vaalitoimitus
Jos vain yksi ainoa ehdokas pääsee 12,5 % kynnyksen yläpuolelle, niin hänen vastaehdokkaansa on seuraavaksi eniten ääniä saanut ehdokas. Jos kukaan ehdokkaista ei saavuta 12,5 % kynnystä, niin toiselle kierrokset tulevat kuitenkin kaksi eniten ääniä saanutta ehdokasta.
Syrjäjärvi (Luhanka)
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Järven vedenpinnan korkeus on 118,9 metriä mpy.
Kottonmouth Kings
Kottonmouth Kings on kalifornialainen rap rock -yhtye Orange Countystä. Yhtye perustettiin vuonna 1994. Kottonmouth Kingsissä on tällä hetkellä seitsemän jäsentä, joista neljä laulaa. Yhtyeeseen kuuluu Daddy-X, D-Loc, Johnny Richter, The Dirtball, Lou Dog, DJ Bobby B ja Taxman. Neljä ensimmäistä ovat pääasiallista laulajaa. Yhtyeen kaikki jäsenet ovat tunnettuja kannabiksen kannattajia. Monet yhtyeen kappaleista kertovatkin kannabiksesta. Yhtye sai ensimmäisen kerran suurta suosiota kun sen kappale Suburban Life oli elokuvan Scream 2 soundtrackilla. Yhtye julkaisi ensimmäisen albuminsa nimeltä Royal Highness vuonna 1998 Capitol Recordsin kautta. Yhtyeen musikaalisiin vaikuttajiin kuuluvat mm. Rage Against The Machine, Insane Clown Posse, Red Hot Chili Peppers, Tech N9ne ja Ice Cube.
Anna Bergendahl
Nuoruus ja ura
Vuonna 2008 Bergendahl osallistui Ruotsin Idol-kilpailuun. Hän esitti koelauluissa Bonnie Raittin laulun "Have a Heart" ja sai tuomariston ylistämään lauluääntään. Bergendahl eteni kilpailussa finaaleihin saakka, mutta jäi viidenneksi. Vuonna 2009 Bergendahl solmi levytyssopimuksen Lionheart International -levy-yhtiön kanssa. Hänen esikoisalbuminsa Sincerely Yours julkaistiin 14. huhtikuuta 2010 Ruotsissa ja Suomessa.
Bergendahl osallistui vuonna 2010 Melodifestivalen-kilpailuun laulullaan "This Is My Life" ja hänet valittiin edustamaan Ruotsia vuoden 2010 Eurovision laulukilpailussa. Hän ei selviytynyt finaaliin asti, hänestä tuli ensimmäinen ja toistaiseksi ainoa Ruotsin edustaja, joka oli jäänyt finaalin ulkopuolelle.
Bergendahl on osallistunut Melodifestivaleniin myös vuonna 2019 kappaleella "Ashes to Ashes" (10. sija), vuonna 2020 kappaleella "Kingdom Come" (3. sija) sekä vuonna 2022 kappaleella "Higher Power" (12. sija).
Ranskan kansalliskokouksen vaalit
Äänestäjät
Kansalliskokouksen vaaleissa voivat äänestää kaikki ne äänioikeutetut, jotka on kirjattu äänestysluetteloon, eli kaikki ne henkilöt:
Äänestäjä käyttää äänioikeuttaan vain siinä vaalipiirissä ja vain sen vaalipiiriin ehdokkaita äänestäen, jossa hänellä on kotipaikka.
Ehdokkaat
Jotta ranskalainen voisi olla ehdokkaana kansalliskokouksen vaaleissa, niin hänen täytyy olla iältään yli 23-vuotias ja äänioikeutettu. Hänen ei ole pakko olla kirjoilla samassa vaalipiirissä kuin hän on ehdokkaana. Kuitenkin on kiellettyä olla ehdokkaana useammassa kuin yhdessä vaalipiirissä.
Ei ole mahdollista samaan aikaan toimia kansanedustajana, senaattorina tai Euroopan parlamentin jäsenenä, eikä luonnollisestikaan tasavallan presidenttinä. Toisaalta on myös kiellettyä toimia kansanedustajana sekä seuraavissa tehtävissä: alueneuvoston jäsenenä, Korsikan alueparlamentin jäsenenä, yleisneuvoston jäsenenä, Pariisin kaupunginneuvoston jäsenenä sekä alle 3,500 asukkaan kunnanvaltuuston jäsenenä.
Historia
Viidennen tasavallan aikana kaikki kansalliskokouksen vaalit on pidetty kahden kierroksen enemmistövaaleina, paitsi vuonna 1986 vaalit olivat suhteelliset ja tällöin äänestettiin listoja. Kuusi kertaa kansalliskokous on normaalisti päättänyt toimikautensa ja kuusi muuta kertaa työskentely on päättynyt tasavallan presidentin hajotettua kansalliskokouksen ja määrättyä pidettäviksi uudet kansalliskokouksen vaalit.
Vaalien rahoitus
Kansalliskokouksen vaalit mahdollistavat Ranskan poliittisten puolueiden toiminnan osittaisen rahoituksen. Vuoden 2007 vaaleissa kukin valittu edustaja tuo puolueelleen 44 000 euroa. Jos puolue saa asetettua ehdolla vähintään 50 ehdokasta ja vähintään 50 vaalipiirissä ja saa vähintään prosentin äänistä, niin puolue saa jokaisesta saamastaan äänestä vuosittain 1,63 euroa viiden vuoden ajan.
Pientenantilliensirkku
Pientenantilliensirkku (Loxigilla noctis) on Länsi-Intian saaristossa Pienillä Antilleilla tavattava tangaroihin kuuluva varpuslintu.
Koko ja ulkonäkö
Kooltaan pientenantilliensirkku on kooltaan noin 14–15 cm. Koiras on väritykseltään täysin musta lukuun ottamatta kurkkua, silmäkulmia ja alaperää, jotka ovat väriltään punaruskeat. Naaras on selästään ruskea ja vatsastaan harmahtavampi. Siivissä ja alaperässä on myös oranssinruskeaa väritystä. Pientenantilliensirkun nokka on suurikokoinen ja voimakas.
Elinympäristö
Pientenantilliensirkku on yleinen ja elää sademetsissä sekä puustoisilla alueilla aivan asutuksen läheisyydessä.
Pientenantilliensirkut käyttävät ravintonaan siemeniä, joiden kuoret se murskaa vahvalla nokallaan. Lajin pallomainen pesä sijaitsee pensaassa tai puussa. Naaras munii kahdesta kolmeen pilkullista munaa.
Xuchang
Xuchang (, pinyin: Xǔchāng Shì) on prefektuuritason kaupunki Kiinan Henanin maakunnan keskiosassa. Kaupungin keskusta sijaitsee linnuntietä noin 82 kilometriä maakunnan pääkaupunki Zhengzhousta etelään. Kaupungin väkiluku on 4,307 miljoonaa (2010) ja pinta-ala 4 997 neliökilometriä.
Xuchang rajoittuu lännessä Pingdingshanin, pohjoisessa Zhengzhoun ja Kaifengin, idässä Zhoukoun sekä etelässä Luohen prefektuuritason kaupunkeihin.
Historia
Xuchang sijaitsi Xia-dynastian (2000–1500-luku eaa.) ydinalueella, ja keskeisellä paikalla myös muinaisen Läntisen Zhou-dynastian Xu-kuningaskunnan (11. vuosisata–771 eaa.) ja Wei-kuningaskunnassa Kolmen kuningaskunnan aikakaudella (220–280 jaa.). Nimen Xuchang sille antoi keisari Wei Wen (Cao Pi) Wei-kuningaskunnan aikana vuonna 221 jaa. Tätä ennen paikkakunta tunnettiin nimellä Xu siellä muinaisista ajoista asuneen Xuyou-heimon mukaan.
Hallinnollinen jako
Piirikuntatasolla kaupunki jakautuu kuuteen osaan seuraavasti:
Anarky
Historiaa
Lonnie Machin oli opiskelija ja lapsinero kun hän kehitti Anarkyn identiteetin omien uskomustensa mukaisesti ja alkoi puhdistaa Gotham Cityä korruptiosta. Hänen väkivaltainen toimintatapansa ja horjumaton uskonsa anarkiaan asettavat hänet kuitenkin vastakkain Batmanin kanssa. Batman otti hänet kiinni, vaikka hänen isänsä Mike yritti suojella häntä.
Lonnien ollessa pidätettynä nuorisovankilassa hän alkoi toimia salanimellä Moneyspider ja ryhtyi varastamaan rahaa suurilta yrityksiltä tietokoneen avulla. Hän ohjasi varastamansa rahat kolmansille osapuolille, jotka sitä hänen mielestään eniten tarvitsivat. Tim Drake kuitenkin pysäytti toiminnan ennen kuin Timistä tuli Robin.
Kun Arkham Asylumin vankeja vapautettiin, Lonnie vapautui myös ja jatkoi toimintaansa Anarkyna ja taisteluaan Gothamin korruptiota vastaan. Lonnie piti Batmania syypäänä Gothamin kaaokseen. Kun hän alkoi suunnitella Batmanin kaatamista Linnunpelätin aloitti suunnitelmansa levittää pelkokaasua kaupunkiin. Anarky omi suunnitelman itselleen Batmanin ja Linnunpelätin tuhoamiseksi. Hän melkein onnistui suunnitelmassaan, mutta hänelle annettiin Linnunpelättimen pelkokaasua eikä hän kyennyt voittamaan Batmania ja Linnunpelätintä. Batman varoitti Anarkya, ettei tämä enää yrittäisi taistella häntä vastaan. Anarky suostui eikä häntä viety takaisin vankilaan.
Anarky rakensi myöhemmin koneen, joka antoi hänelle mahdollisuuden yhdistää molemmat aivopuoliskonsa, mikä lisäsi hänen älykkyyttään ja sitä, mitä hän piti valaistumisena. Luomalla verkkokirjakaupan, Anarcon, levittääkseen radikaalia kirjallisuutta, hän alkaa keräämään varoja, jotka hän lahjoittaa toisen peiteyhtiön, The Anarkist Foundationin, kautta radikaaleille organisaatioille, kuten ympäristösotureille ja asemielenosoittajille, tai joita hän pitää omina projekteinaan. Anarky päätti lopulta päästä eroon kaksoiselämänsä rasituksesta ja lavasti kuolemansa. Sitten hän työskenteli yksinäisyydessä edistääkseen tavoitettaan saavuttaa utopistinen yhteiskunta. Hänellä oli useita muita yhteenottoja Batmanin, kuten myös Etriganin ja Darkseidin kanssa. Lisäksi Gothamin maanjäristyksen vuoksi Anarky muutti uuteen tukikohtaan Washington-monumentin alle. Hänellä oli myös kohtaamisia Vihreän Nuolen, Robinin ja muiden Oikeuden Puolustajien ja Young Justicen jäsenten kanssa.
The New 52 sarjakuvissa Anarkyn alkuperää muutettiin ja hän esiintyi ensimmäisen kerran Detective Comics (Volume 2) #38 numerossa ja hänet loivat Francis Manapul ja Brian Buccellato. Lonnie Machin aloitti rikollisen uransa nuorena murtamalla järjestelmiä Matches Malonelle. Kun uusi Anarky (Samuel Young) hyökkäsi kaupunkiin, G.C.P.D:n konstaapeli ampui Lonniea panttivankitilanteessa, tämä on yksi niistä tapahtumista, jotka horjuttavat hänen uskoaan yhteiskunnan tehokkuuteen.
Myöhemmin samana vuonna Lonnie jäi kiinni Joker's Endgame -pelin keskelle, kun Jokeri-toksiini sai väestön raivostumaan. Hän kuitenkin pystyi kerääntymään uudelleen äitinsä kanssa ja odottamaan ulospääsyä konfliktista Spoilerin avulla.
Lonnie Machin esiintyi viimeisen kerran I Am Batman #1 tarinassa marraskuussa 2021. Hänen ruumiinsa löytyminen viittasi hänen kuolleen tarinan tapahtumien aikana tuntemattomasta syystä.
Anarky II
Ulysses Hadrian Armstrong, joka tunnettiin aiemmin nimellä Kenraali, on nuori, psykoottinen sotilasnero, josta tuli toinen Anarky Lonnie Machinin sieppauksen jälkeen. Toisin kuin Machin, joka oli käyttänyt Anarky-identiteettiä yhteiskunnallisen muutoksen aikaansaamiseen, Armstrong käytti persoonaa aiheuttamaan psykoottisia ja merkityksettömiä kaaoksen ja tuhon tekoja. Tämä Anarky on ensisijaisesti Tim Draken vihollinen.
Anarky III
Uusi Anarky ilmestyi Zero Yearin aikana Gotham Cityn sähkökatkon aikana. Tämä Anarky on afroamerikkalainen teini-ikäinen, jonka näytettiin kokoamassa seuraajia ja evakuoituja miehittääkseen urheilustadionin sillä perusteella, että stadionin rakentamisalue oli kunnostettu paikallisen yhteisön kustannuksella ja se pitäisi palauttaa heille. Stadionille vangittu ja vankina pidetty John Stewart ja useat muut merijalkaväen sotilaat onnistuivat pakenemaan Anarkyn pidätyksestä ja yrittivät ottaa hänet kiinni. Mutta kun Anarkyn henkilöllisyys yritettiin paljastaa riisumalla tämän naamio, hänen naamionsa räjähti, ja hän onnistui pakenemaan ihmisten joukosta. Hän olisi voinut olla kuka tahansa. Tämän hahmon todellinen nimi ja identiteetti on edelleen mysteeri, joten hän on toistaiseksi ainoa Anarky, joka on pysynyt nimettömänä.
Anarky IV
Sam Young on korruptoitunut poliitikko, josta tuli viimeisin Anarky, joka kosti Hullulle Hatuntekijälle. Youngin sisko oli Hatuntekijän ensimmäinen murhan uhri tai hänen ensimmäinen "Liisa", kuten Hatuntekijä hellästi naisuhreiksi kutsuu.
Naispuolinen versio Anarkysta Earth-Twon vaihtoehtoisesta todellisuudesta esiteltiin Earth 2: Societyn vuoden 2015 tarinassa "Godhood", jonka on kirjoittanut Daniel H. Wilson. Ennen sarjan kuvitteellisia tapahtumia tämä Anarky räjäytti pommin Neotropolisin kaupungissa, mikä johti julkiseen mellakkaan. Hän katoaa ennen kuin Teräsmies ja Power Girl saavat hänet kiinni. Sarjassa hänet esitetään hakkerina, joka on liittoutunut sellaisten hahmojen kanssa kuin Doctor Impossible, The Hourman ja Johnny Sorrow.
"Erittäin epätodennäköiseksi liittolaisena" kuvattu Anarky esiintyy ensimmäistä kertaa DC Rebirthissä toukokuussa 2017. Detective Comicsissa #957 (toukokuu 2016) paljastettu uudelleen suunniteltu Anarky tarjoutuu auttamaan Spoileria hänen uudessa tehtävässään taistella Gothamin vigilantteja vastaan.
Urús
Urús on kunta Baixa Cerdanyan comarcassa, Gironan maakunnassa, Katalonian itsehallintoalueella, Espanjassa. Kunnan pinta-ala on 17,4 neliökilometriä ja vuonna 2021 sen väkiluku oli 210. Väestötiheys on 12 as./km².
Urúsin naapurikunnat ovat Riu de Cerdanya lännessä, Prats i Sansor pohjoisessa ja Das koillisessa ja idässä. Etelässä kunta rajautuu Berguedàn comarcaan.
Kunnan alueella sijaitsevia nähtävyyksiä ovat muun muassa Església de Sant Climent -kirkko ja Ermita de Sant Grau -kappeli.
Pyörökaarityyli
thumb| [[Heinrich Hübsch: Karlsruhen yliopiston päärakennus, 1833–35]] Pyörökaarityyli on 1800-luvulla Saksassa syntynyt historisoiva arkkitehtuurin tyylisuuntaus, joka yhdisteli aineksia varhaiskristillisestä, bysanttilaisesta, normandialaisesta, romaanisesta ja varhaisrenessanssin arkkitehtuurista.
Pyörökaarityylillä on keskeinen asema Ernst Lohrmannin intendenttikauden ajan (1841-65) suomalaisessa kirkkoarkkitehtuurissa, ja monet uusgoottilaisiksi nimitetyistä kirkoista ovat paremminkin sen edustajia.
George S. Robertson
George Stuart Robertson (25. toukokuuta 1872 – 29. tammikuuta 1967) oli brittiläinen yleisurheilija, tennispelaaja, tiedemies ja olympiamitalisti.
Robertson opiskeli Oxfordin yliopistossa, jossa hän voitti Gaisford-palkinnon kreikkalaisesta runoudesta vuonna 1894 sekä Oxford Blue-palkinnon moukarinheitosta. Hän lähti Ateenan olympialaisiin 1896 nähtyään mainoksen niistä Lontoossa. Robertson aikoi kilpailla moukarinheitossa, mutta koska sitä ei järjestetty, hän osallistui kiekonheittoon. Kiekonheitossa hän sijoittui neljänneksi tuloksellaan 25,20 m, joka on olympiahistorian huonoin tallella oleva kiekonheittotulos. Tenniksessä Robertson hävisi ensimmäisellä kierroksella Kreikan Konstantinos Paspatikselle. Myös nelinpelissä Robertson ja hänen parinsa Edwin Flack hävisivät ensimmäisen ottelunsa, mutta koska he olivat saaneet vapaan pääsyn välieriin, he saivat pronssia.
Robertson muistetaan myös hänen esityksestään olympialaisten päättäjäisissä. Hän lausui muinaiskreikaksi kirjoittamansa oodin urheilijoiden kyvykkyydelle.
James Harden
James Edward Harden jr. (s. 26. elokuuta 1989 Los Angeles, Kalifornia) on yhdysvaltalainen koripalloilija, joka on pelannut NBA:ssa vuodesta 2009 lähtien. Hän edusti vuosina 2009–2012 Oklahoma City Thunderia ja vuosina 2012–2021 Houston Rocketsia. Tammikuussa 2021 hän siirtyi Brooklyn Netsiin. Helmikuussa 2022 hän siirtyi pelaajakaupan myötä Philadelphia 76ersiin.
Ura
Hardenin varasi NBA:han vuoden 2009 varaustilaisuudessa kolmannella vuorolla Oklahoma City Thunder. Yliopistotasolla hän pelasi vuosina 2007–2009 Arizonan valtionyliopistossa.
Heittävänä takamiehenä pelaava Harden palkittiin kaudella 2011–2012 kauden parhaana kuudentena pelaajana. Kaudella 2009–2010 hänet valittiin tulokkaiden kakkostähdistöjoukkueeseen.
Oklahoma City Thunder ylsi kaudella 2011–2012 NBA:n finaaleihin, mutta hävisi mestaruuden Miami Heatille. Kauden jälkeen Thunder pyrki tekemään jatkosopimuksen Hardenin kanssa (hänen aiempi sopimuksensa seuran kanssa olisi päättynyt vuonna 2013), mutta ei tässä onnistunut. Lokakuussa 2012, juuri ennen kauden 2012–2013 alkua, Harden siirtyi Houston Rocketsiin pelaajakaupassa, jossa Rockets sai hänen lisäkseen Cole Aldrichin, Daequan Cookin sekä Lazar Haywardin ja jossa Thunder sai vaihdossa Jeremy Lambin, Kevin Martinin, kaksi ensimmäisen kierroksen varausvuoroa sekä toisen kierroksen varausvuoron.
Maaliskuussa 2015 Harden paranteli NBA:n piste-ennätystään 50:een.
Harden on NBA-historian ensimmäinen pelaaja, joka teki tripla-tuplassaan yli 50 pistettä, 15 levypalloa ja 15 korisyöttöä. Hänen lukemansa 1. tammikuuta 2017 olivat 53 pistettä, 17 korisyöttöä ja 16 levypalloa.
Heinäkuussa 2017 Harden teki Rocketsin kanssa nelivuotisen ja 160 miljoonan dollarin arvoisen jatkosopimuksen.
Vuodenvaihteessa 2018–2019 Harden teki vähintään 30 pistettä useammassa peräkkäisessä ottelussa kuin kukaan yli 50 vuoteen.
Maajoukkue
Harden teki ensiesiintymisensä Yhdysvaltain koripallomaajoukkueessa vuonna 2012. Hän oli tuona vuonna osa Lontoon olympialaisten miesten koripalloturnauksen voittanutta joukkuetta. Harden pelasi myös Espanjan MM-kilpailuissa 2014, missä Yhdysvallat voitti jälleen kultaa.
Matěj Pekr
Matěj Pekr (s. 27. maaliskuuta 1988 Uničov, Tšekkoslovakia) on tšekkiläinen jääkiekkoilija, pelipaikaltaan hyökkääjä. Hän edustaa Tšekin 1. česká hokejová ligassa pelaavaa HC Dukla Jihlavaa. Pekr on pelannut aikaisemmin myös Tšekin pääsarjassa Extraligassa. Hän laukoo oikealta.
Ura
Pekr pelasi ensimmäiset ottelunsa 1. česká hokejová ligassa kaudella 2007–2008, kun hän keräsi HC Šumperkin joukkueessa neljä rangaistusminuuttia pelaamassaan 13 ottelussa. Kaudella 2010–2011 Pekr siirtyi HC Olomoucin riveihin. Kaudella 2012–2013 hän pelasi 47 ottelua tehopistein 31+21=52, jotka oikeuttivat Olomoucin sisäisen pistepörssin voittoon, koko liigan maalipörssin voittoon ja pistepörssin neljänteen sijaan. Seuraavalla kaudella Pekr teki tehopisteet 9+16=25 pelaamassaan 40 ottelussa.
Pekr debytoi Tšekin pääsarjassa Extraligassa kaudella 2014–2015 HC Olomoucin joukkueessa. Hän pelasi debyyttikaudellaan viisi ottelua ilman tehopisteitä tai rangaistusminuutteja. Samalla kaudella Pekr pelasi myös 1. česká hokejová ligassa SK Horácká Slavia Třebíčin joukkueessa 41 ottelua tehopistein 21+15=36. Kaudella 2015–2016 Pekr pelasi 19 ottelua Olomoucin joukkueessa Extraligassa ja 32 ottelua Horácká Slavia Třebíčin joukkueessa 1. česká hokejová ligassa. Olomoucissa hän teki tehopisteet 3+4=7 ja Horácká Slavia Třebíčissä tehopisteet 15+15=31. Seuraavalla kaudella Pekr pelasi 1. česká hokejová ligassa Rytíři Kladnon ja Horácká Slavia Třebíčin joukkueissa. Hän pelasi kauden aikana 39 ottelua tehopistein 9+15=24.
Kaudella 2017–2018 Pekr nimitettiin Rytíři Kladnon varakapteeniksi. Hän pelasi 40 ottelua tehopistein 14+17=31 keräten 18 rangaistusminuuttia. Kaudella 2018–2019 Pekr siirtyi HC Dukla Jihlavan joukkueeseen. Hän voitti joukkueen sisäisen pistepörssin tehopisteillä 32+21=53. Seuraavan kauden Pekr aloitti Jihlavan riveissä, mutta siirtyi lainasopimuksella Extraligaan HC Olomoucin joukkueeseen. Pekr palasi Jihlavaan kaudelle 2020–2021.
Looking Glass
Looking Glass (engl. 'kuvastin') voi tarkoittaa seuraavia:
Damaskoksen taistelu 2012
Damaskoksen taistelu 2012 (Operaatio Damaskoksen tulivuori) oli Syyrian sisällissotaan liittynyt taistelu, jossa kapinalliset yrittivät vallata Damaskoksen kesällä 2012. Kapinalliset kutsuivat hyökkäystä nimellä "Operaatio Damaskoksen tulivuori". Hyökkäyksessä kapinalliset valtasivat kuusi kaupunginosaa ja tekivät pommi-iskun, jossa kuoli muiden muassa varapuolustusministeri. Laajoja taisteluja ja pienempiä kahakoita käytiin ja samoihin aikoihin kapinalliset hyökkäsivät myös Aleppoon. Hallituksen joukot ottivat Damaskoksessa tilanteen haltuun melko nopeasti. Kapinalliset joutuivat pakenemaan Midanista hallituksen joukkoja. Taistelu päättyi kolmessa viikossa kapinallisten tappioon. Molemmin puolin kaatui arviolta 100–300 taistelijaa.
Looking Glass
Sanalla voidaan viitata myös ainakin seuraaviin asioihin:
Martín Vizcarra
Martín Alberto Vizcarra Cornejo (22. maaliskuuta 1963 Lima, Peru) on perulainen poliitikko, joka toimi Perun presidenttinä 2018–2020. Hän oli sitä ennen ollut Perun varapresidentti ja Kanadan-suurlähettiläs.
Vizcarra nimitettiin presidentiksi sen jälkeen kun hänen edeltäjänsä, korruptiosyytteiden kohteeksi joutunut Pedro Pablo Kuczynski erosi. Vizcarra puolestaan pantiin viralta marraskuussa 2020. Hänen syytettiin ottaneen kuvernöörinä lahjuksia yhtiöiltä, joille hän antoi julkisia urakoita. Vizcarra hyväksyi kongressin päätöksen eikä lähde taistelemaan sitä vastaan. Vizcarran seuraajaksi tuli kongressin puhemies Manuel Merino.
Vizcarra on koulutukseltaan insinööri ja oli toiminut hallintoviroissa vasta neljä vuotta ennen presidentiksi nimittämistä.
Matkutjärvi
Matkutjärvi on Keski-Suomessa Luhangalla Lempään kylän lähellä sijaitseva järvi.
Maantietoa
Järven pinta-ala on 5,6 hehtaaria, se on 450 metriä pitkä ja 150 metriä leveä. Järvellä ei ole kartan mukaan saaria. Sen rantaviivan pituus on 1,1 kilometriä.
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Järven vedenpinnan korkeus on 112,7 metriä mpy.
Anthon Berg
Anthon Berg on tanskalainen yritys, joka on tehnyt suklaata vuodesta 1884. Suklaan valmistamisen aloitti hedelmä- ja vihanneskauppias Anthon Berg, joka sittemmin siirsi vastuun yrityksestään pojalleen Gustaville. Tuotteet saavuttivat nopeasti suosiota keski- ja yläluokkaisten kööpenhaminalaisten keskuudessa. Anthon Bergistä tuli Tanskan hovin hovihankkija. Se kuuluu nykyisin Toms Gruppeniin.
Yliopistolliset tutkinnot Suomessa
Yliopistotutkinnot ovat yliopistoissa suoritettavia tutkintoja. Suomessa ne muodostavat nelitasoisen järjestelmän:
Historia
Suomessa kandidaatti vastasi ennen toisinaan maisteria (esimerkiksi OTK), toisinaan se oli alempi tutkinto (esimerkiksi LuK). Tutkintouudistuksen jälkeen (2005) suoritettavissa yliopistotutkinnoissa kandidaatti on kolmivuotinen (yliopistossa, ylioppilastutkinnon jälkeen) ja maisteri (jota vastaavia ovat muun muassa diplomi-insinööri ja arkkitehti) viisivuotinen (siis kaksi lisävuotta) tutkinto, joskin todelliset suoritusajat ovat usein pidempiä. Tieteellistä tutkijakoulutusta haluavat voivat sen jälkeen suorittaa lisensiaattitutkinnon, joka muodostuu opinnoista ja lisensiaatintyöstä, mutta nykyään useimmat suorittavat suoraan tohtorin tutkinnon (yleensä 3–6 tutkimus- ja opiskeluvuotta maisterintutkinnon jälkeen, joskus paljon kauemmin), jossa keskeisintä on omaan tutkimukseen perustuva väitöskirja.
Eläinlääketieteellinen
Eläinlääketieteellisellä alalla voi suorittaa seuraavia tutkintoja:
Eläinlääketieteellisen alan tutkintoihin voi Suomessa valmistua ainoastaan Helsingin yliopiston eläinlääketieteellisessä tiedekunnasta. Siellä suoritettava eläinlääketieteen koulutusohjelma koostuu 3-vuotisesta eläinlääketieteen kandidaatin tutkinnosta (180 op) ja 3-vuotisesta eläinlääketieteen lisensiaatin tutkinnosta (180 op). Koko tutkinnon (6 v, 360 op) suorittaminen on edellytys ammatilliselle laillistumiselle ja eläinlääkärin pätevyydelle.
Farmasia
Farmasia-alalla voi Suomessa suorittaa seuraavat yliopistotutkinnot:
Farmasian ylioppilas on alan opiskelijasta käytetty nimitys. Se ei siis ole tutkinto.
Farmasian tutkintoja myöntävät Helsingin ja Itä-Suomen yliopistot (Kuopiossa) ja Åbo Akademi.
Alalla on aiemmin ollut toinenkin ylempi korkeakoulututkinto, farmasian kandidaatti (farm. kand. ja FaK ), joka tähtäsi selkeämmin akateemiselle uralle. Farmasian kandidaatti saattoi ostaa farmasian maisterin (farm. maist. ja FaM ) arvon.
Farmasian alan alemman, farmaseutin tutkinnon (180 op) suorittaminen kestää täysipäiväisesti opiskellen kolme vuotta. Tämän jälkeen suoritettava ylempi korkeakoulututkinto eli proviisorin tutkinto (120 op) on täysipäiväisesti opiskellen suoritettavissa kahdessa vuodessa. Yleissäännöstä poiketen opiskelija, joka on hyväksytty suorittamaan alempaa korkeakoulututkintoa, ei voi suoraan jatkaa proviisorin tutkintoon. Proviisorintutkintoon järjestetään erillinen haku samoilla aineistoilla, jossa hyväksytyksi tulleet saavat oikeuden suorittaa sekä alemman (farmaseutti) että ylemmän (proviisori) tutkinnon.
Uudenseelannintiira
Uudenseelannintiira (Chlidonias albostriatus) on Uuden-Seelannin kotoperäinen tiira. Se pesii vain Eteläsaarella. Lajin populaation koko on 7 000–10 000 yksilöä. Ruokailevia ja vaeltelevia lintuja tavataan myös Pohjoissaarella ja Stewart Islandilla. George Robert Gray kuvaili lajin holotyypin Uudesta-Seelannista 1845.
Yliopistolliset tutkinnot Suomessa
Hammaslääketieteellinen
Hammaslääketieteellisellä koulutusalalla voi suorittaa seuraavat tutkinnot:
Alalla ei ole alempaa korkeakoulututkintoa, vaan alalla suoritettava hammaslääketieteen koulutusohjelma suoritetaan yksiportaisena. Opiskelijoille voidaan kuitenkin myöntää hammaslääketieteen kandidaatin arvonimi tiettyjen opintojen suorittamisen jälkeen, mutta tämä ei ole varsinainen tutkinto.
Hammaslääketieteen tutkintojen suorittaminen on mahdollista Helsingin, Oulun, Turun yliopistoissa ja Itä-Suomen yliopistossa (Kuopiossa), joista jälkimmäisessä koulutus aloitettiin uudelleen syksyllä 2010.
Humanistinen
Humanistisella alalla voi yliopistossa suorittaa seuraavat tutkinnot:
Aiemmin ylemmän korkeakoulututkinnon nimi oli filosofian kandidaatti (fil. kand ja FK), ja maisterin arvo voitiin myöntää erikseen kandidaatin tutkinnon suorittaneelle, esimerkiksi juhlallisen promootion yhteydessä. Samat tutkintonimikkeet alempaa korkeakoulututkintoa lukuun ottamatta ovat käytössä myös luonnontieteellisellä alalla. Tällöin alempi korkeakoulututkinto oli nimeltään Luonnontieteiden kandidaatti (LuK).
Humanistisen tutkinnon voi suorittaa:
Nimestään huolimatta useimmat filosofian maisterit eivät ole lukeneet lainkaan filosofiaa. Esimerkiksi Helsingin yliopistossa filosofian opinnot on jaettu teoreettiseen (sekä ruotsinkieliseen koulutukseen) (humanistisessa tiedekunnassa) ja käytännölliseen filosofiaan (valtiotieteellisessä tiedekunnassa). Osa filosofian pääaineopiskelijoista siis valmistuu yhteiskuntatieteiden maisteriksi (yhteiskuntat. maist. ja YTM) tai valtiotieteiden maisteriksi (valtiot. maist. ja VTM).
Kasvatustieteellinen
Kasvatustieteen ylioppilas on alan opiskelijasta käytetty nimitys. Se ei siis ole tutkinto.
1970-luvulta 1990-luvun alkuun kasvatustieteen kandidaatin tutkinto oli ylempi korkeakoulututkinto ja maisterin arvo myönnettiin anomuksesta leimaveron suorittamisen jälkeen.
Alun perin tieteen nimi oli monikossa, esimerkiksi kasvatustieteiden kandidaatti, mutta muutettiin sitten yksikkömuotoon. Monikkomuoto näkyy kuitenkin esimerkiksi yliopistojen tiedekuntien nimissä (kasvatustieteiden tiedekunta).
Kasvatustieteellisen tutkinnon voi suorittaa:
Kauppatieteellinen
Kauppatieteellisellä alalla voi Suomessa suorittaa seuraavat yliopistotutkinnot:
Kauppatieteiden ylioppilas on alan opiskelijasta käytetty nimitys, joka ei siis ole tutkinto. Kauppatieteiden opiskelijan puhekielinen nimitys on kylteri. Kauppatieteiden maisterin tutkinnon suorittanut henkilö saa käyttää ekonomin arvoa.
Vuosina 1980–1995 ekonomi oli ylempi korkeakoulututkinto, jonka suorittanut sai ostaa kauppatieteiden maisterin arvon. Alempaa korkeakoulututkintoa ei tuolloin ollut.
Ennen vuotta 1980 puolestaan ekonomi oli alempi korkeakoulututkinto ja kauppatieteiden kandidaatti ylempi korkeakoulututkinto. Kauppatieteiden kandidaatti saattoi ostaa kauppatieteiden maisterin arvon. Svenska Handelshögskolanissa ekonomin tutkintoa vastasi diplomiekonomin (dipl.ekon. ja DE) tutkinto. Tuolloin oli alalla myös kielipainotteinen, ekonomitutkinnon tasoinen tutkinto, jonka nimitys vaihteli korkeakouluittain: kirjeenvaihtaja, diplomikirjeenvaihtaja (Svenska Handelshögskolanissa) sekä akateeminen sihteeri. Senkin pohjalta saattoi jatkaa ylempään tutkintoon, ts. kauppatieteiden kandidaatiksi ja sen saavutettuaan voi ostaa maisterin arvon.
Lisäksi taloustiedettä lukeneilla oli käytössä seuraavat liiketaloustieteitä lukeneista poikkeavat nimikkeet:
Taloustieteen opiskelijaa saattoi kutsua taloustieteiden ylioppilaaksi. Nykyään ei tutkintoja enää myönnetä, mutta taloustieteen tutkinnon (kauppatieteen tutkinnon ohella yhteiskuntatieteiden tai valtiotieteiden tutkinto) suorittaneita asiantuntijoita kutsutaan ekonomisteiksi.
Kauppatieteitä voi opiskella:
Taloustieteestä voi valmistua myös yhteiskuntatieteelliseltä koulutusalalta Helsingin ja Turun yliopistoista sekä Åbo Akademissa. Helsingissä oppiaineen nimi on taloustiede ja se sijaitsee valtiotieteellisessä tiedekunnassa, Turussa aine on puolestaan osa kauppatieteellistä taloustiede-oppiainetta Turun kauppakorkeakoulussa. Åbo Akademissa oppiaineen nimi on taloustiede ja se sijaitsee yhteiskuntatieteiden ja kauppatieteiden tiedekunnassa yhteiskuntatieteiden koulutusohjelmassa.
Lisäksi kauppatiedettä voi opiskella maksullisissa ulkomaisten yliopistojen Suomessa toimivissa yksiköissä. Näitä ovat muun muassa Henley Business School, University of Northampton (yhdessä HELBUSin kanssa) sekä Estonia Business School.
Aikaisemmin kauppatieteitä opetettiin myös Lapin yliopistossa, jossa tutkinnon myönsi Oulun yliopisto.
Muita kaupallisen alan tutkintoja Suomessa ovat:
Kuvataide
Kuvataidealalla voi suorittaa seuraavat tutkinnot:
Alan tutkintoja myöntää ainoastaan Taideyliopiston Kuvataideakatemia Helsingissä, joka on ainoa yliopistotasoinen kuvataiteen koulutuspaikka Suomessa. Nimestään huolimatta kuvataiteen aineenopettajia kouluttava kuvataidekasvatuksen koulutusohjelma ei kuulu kuvataiteen koulutusalaan, vaan taideteolliseen koulutusalaan (Aalto-yliopiston taiteiden ja suunnittelun korkeakoulu ja Lapin yliopisto). Aalto-yliopiston taiteiden ja suunnittelun korkeakoulussa on lisäksi kuvataiteen maisteriohjelma, joka on myös osa taideteollista koulutusalaa, ei kuvataiteen alaa.
Liikuntatieteellinen
Liikuntatieteisiin lukeutuvia aineita voi Suomessa opiskella ainoastaan Jyväskylän yliopistossa, jossa mahdollisia pääaineita ovat liikuntapedagogiikka, liikunnan yhteiskuntatieteet (liikuntasosiologia sekä liikuntasuunnittelu ja -hallinto), biomekaniikka, liikuntafysiologia sekä valmennus- ja testausoppi. Aineet kuuluvat liikuntatieteelliseen tiedekuntaan.
Liikuntatieteissä voi suorittaa seuraavat tutkinnot:
Alan opiskelijasta käytetään nimitystä liikuntatieteiden ylioppilas. Tyypillinen liikuntatieteen maisteriksi valmistuneen ammatti on koulun liikunnanopettaja.
Aiemmin liikuntatieteen kandidaatti oli ylempi korkeakoulututkinto ja maisterin arvon saattoi erikseen ostaa. Alemman korkeakoulututkinnon nimi oli tuolloin liikuntakasvatuksen kandidaatti (LiK tai liikuntak. kand. ).
Luonnontieteellinen
Aiemmin ylemmän korkeakoulututkinnon nimi oli filosofian kandidaatti (fil. kand. ja FK ), ja maisterin arvo myönnettiin halukkaille filosofian kandidaateille leimaveron maksamista vastaan. Samat tutkintonimikkeet alempaa korkeakoulututkintoa lukuun ottamatta ovat käytössä myös humanistisella alalla.
Filosofian ylioppilas (fil. yo.) on alan tutkintoa suorittavasta opiskelijasta käytetty nimitys. Se ei siis ole tutkinto.
Luonnontieteellisen tutkinnon voi suorittaa: